0Na temelju članka 116. i članka 29. Zakona o službenicima i namještenicima (NN br. 86/08 i 61/11, u daljnjem tekstu ZSN) i članka 9. Pravilnika o unutarnjem ustrojstvu Vlastitog pogona Grada Omiša (Sl. glasnik Grada Omiša br. 3/11, 3/12, 10/12, 4/13, 10/13, 10/16, 1/17-ispravak, Izmjene i dopune od 15.10.2018. i 04.08.2020), Upravitelj Vlastitog pogona Grada Omiša objavljuje

**O G L A S**

za prijam namještenika u radni odnos na određeno vrijeme

od 15.05. do 31.10.2021.

(početak rada može biti drugačiji, a vezano uz epidemiološku situaciju)

na radno mjesto: *komunalni djelatnik* , 10 izvršitelja, rad u smjenama

Uvjeti:

- SSS

Na oglas se mogu javiti osobe oba spola.

Kandidati moraju ispunjavati i opće uvjete za prijam u radni odnos propisane u čl. 12. ZSN-a.

U radni odnos ne može biti primljena osoba za čiji prijam postoje zapreke iz članaka 15. i 16. ZSN-a.

Uz prijavu kandidati su dužni priložiti:

* životopis
* preslik svjedodžbe o završenoj srednjoj školi
* preslik osobne iskaznice
* potvrdu Hrvatskog zavoda za mirovinsko osiguranje o podacima evidentiranim u matičnoj evidenciji
* uvjerenje nadležnog suda da se protiv kandidata ne vodi istražni postupak, da nije podignuta optužnica koja je postala pravomoćna, te da nije izrečena nepravomoćna presuda za kaznena djela, tzv. potvrda o nekažnjavanju (ne starije od šest mjeseci),
* vlastoručno potpisanu izjavu da za prijam u radni odnos ne postoje zapreke iz članka 15. i 16. ZSN-a

Osobe koje prema posebnim propisima ostvaruju pravo prednosti pri zapošljavanju imaju prednost u odnosu na ostale osobe samo pod jednakim uvjetima te se moraju u natječaju pozvati na to pravo. Osoba koja se u prijavi pozove na to pravo obvezna je priložiti odgovarajuće isprave kao dokaz o statusu te druge dokaze sukladno posebnom zakonu kojim je određeno to pravo.

Osoba koja se pozvala na pravo prednosti na temelju Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19) dužna je dostaviti sve dokaze iz članka 103. citiranog Zakona. Dokazi potrebni za ostvarivanje prava prednosti prilikom zapošljavanja objavljeni su na internetskoj stranici Ministarstva hrvatskih branitelja Republike Hrvatske https://branitelji.gov.hr/zaposljavanje-843/843.

Osoba koja se pozvala na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužna je, osim dokaza o ispunjavanju traženih uvjeta, priložiti i dokaz o invaliditetu, s time da se pod tim dokazom smatraju javne isprave o invaliditetu na temelju kojih se osoba može upisati u očevidnik zaposlenih osoba s invaliditetom iz članka 13. toga Zakona.

Osoba koja se pozvala na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01,103/03, 148/13 i 98/19) dužna je dostaviti sve dokaze iz članka 48.f citiranog Zakona.

Svi prilozi mogu biti neovjereni preslici.

Nepotpune i nepravodobne prijave na oglas neće se razmatrati.

Urednom prijavom smatra se prijava koja sadrži sve podatke i priloge navedene u oglasu.

Kandidat koji bude izabran, dužan je prije uručenja rješenja o prijmu, dostaviti i uvjerenje o zdravstvenoj sposobnosti kao i originale ili ovjerene preslike dokumenata koje je uz prijavu dostavio u preslici.

Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

Osobi iz prethodnog stavka o tome će biti obaviještena pisanim putem.

Kandidati koji ispunjavaju formalne uvjete iz oglasa, obvezni su pristupiti prethodnoj provjeri znanja i sposobnosti putem pisanog testiranja i intervjua.

Na web-stranici Grada Omiša, [www.omis.hr](http://www.omis.hr) objavljen je oglas, opis poslova i podaci o plaći, način obavljanja prethodne provjere znanja i sposobnosti kandidata i iz kojeg područja, te pravni i drugi izvori za pripremanje kandidata za tu provjeru.

Na [www.omis.hr](http://www.omis.hr) i na oglasnoj ploči Grada Omiša, objavit će se vrijeme održavanja prethodne provjere znanja i sposobnosti kandidata, najmanje pet dana prije održavanja provjere.

Prijave na oglas s dokazima o ispunjavanju uvjeta, dostavljaju se u roku od 8 dana od objave oglasa na Hrvatskom zavodu za zapošljavanje, Ispostava Omiš, na adresu: Grad Omiš, Vlastiti pogon, Trg kralja Tomislava 5.

Osobe koje podnesu prijavu na oglas suglasne su da Grad dalje obrađuje njihove osobne podatke u svrhu provođenja oglasnog postupka u skladu sa ZSN-om i Općoj uredbi o zaštiti podataka.

O rezultatima izbora kandidati će biti obaviješteni u zakonskom roku.

**PODACI VEZANI ZA OGLAS ZA PRIJAM U VLASTITI POGON GRADA OMIŠA**

na radno mjesto: *komunalni djelatnik*

na određeno vrijeme u trajanju od 15.05. do 31.10.2021., radi obavljanje sezonskih poslova

Početak rada može biti drugačiji (kasnije), a vezano uz epidemiološku situaciju.

Oglas je objavljen dana 26.03.2021 na Zavodu za zapošljavanje, Ispostava Omiš i na web stranici Grada Omiša [www.omis.hr](http://www.omis.hr) .

Rok za podnošenje prijava istječe s danom 06.04.2021.

OPIS POSLOVA:

Kontrola ispravnosti parkiranja na uličnim parkiralištima te izdavanje sankcija prekršiteljima. Naplata parkiranja na vanuličnim zatvorenim parkiralištima te održavanje funkcionalnosti zatvorenih sustava(otklanjanje manjih zastoja i sl.)

Obavlja poslove na održavanju, pješačkih staza, pješačkih zona, otvorenih odvodnih kanala, trgova, javnih prometnih površina, dijelova javnih cesta.

Obavlja poslove tekućeg održavanja objekata u vlasništvu ili posjedu Grada Omiša, krpanje udarnih rupa, manji građevinski radovi na održavanju gradskih ulica, nogostupa i slično.

Postavlja ploče s imenima ulica i naselja kroz obavljanje pripremnih radova i postavljanje ploča.

Održava javne spomen ploče i spomenike, prigodno ukrašava grada postavljanjem prigodnih ukrasa i osvjetljavanja naselja na području Grada Omiša za božićne i novogodišnje praznike.

Obavlja poslove održavanje čistoće, organizacija naplate i razgleda tvrđave Mirabela.

Održava nadstrešnice na autobusnim stajalištima kao i popravke oštećenih klupa.

Radi i druge poslove po nalogu Komunalnog djelatnika – voditelja grupe ili Upravitelja.

PLAĆA:

Plaću namještenika čini umnožak koeficijenta složenosti poslova radnog mjesta na koje je

raspoređen i osnovice za izračun plaće, uvećan za 0,5% za svaku navršenu godinu radnog staža.

Koeficijent složenosti predmetnih poslova iznosi 1,3.

Osnovica za izračun plaće iznosi 4.875,00 kn bruto.

PRETHODNA PROVJERA ZNANJA I SPOSOBNOSTI:  
Prethodna provjera znanja i sposobnosti obuhvaća pisano testiranje i intervju.  
O vremenu održavanja prethodne provjere znanja i sposobnosti kandidati koji ispunjavaju formalne uvjete biti će obaviješteni putem web stranice Grada Omiša [www.omis.hr](http://www.omis.hr) , najkasnije pet dana prije održavanja provjere.

Smatra se da je kandidat, koji nije pristupio prethodnoj provjeri znanja, povukao prijavu na natječaj.  
Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.  
  
PRAVNI IZVORI ZA PRIPREMANJE KANDIDATA ZA PROVJERU ZNANJA SU:

* Zakon o lokalnoj i područnoj (regionalnoj) samoupravi, i to:

I. OPĆE ODREDBE;

V. TIJELA JEDINICA LOKALNE SAMOURPAVE I PODRUČNE (REGIONALNE SAMOUPRAVE;

VI. UPRAVNI ODJELI I SLUŽBE JEDINICA LOKALNE I PODRUČNE(REIGONALNE) SAMOURPAVE; (NN br. 33/01, 60/01, 129/05, 09/07, 125/08, 36/09,150/11, 144/12, 19/13, 137/15, 123/17 u 98/19)

– Zakon o komunalnom gospodarstvu (NN br. 68/18).